Diari Oficial de la Generalitat Valenciana


Sumari del DOGV 2743, del 08-05-1996 (1996/838122)

DECRET 76/1996, de 16 d'abril, del Govern Valencià, pel qual accepta la cessió gratuïta d'una cambra hiperbàrica cedida per l'Ajuntament de València i d'un tomògraf computadoritzat Somaton, AR.T, cedit per l'empresa Siemens, SA.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/04/16/76/dof/vci/html**

### Dades del document

Número de DOGV
:   2743

Data del DOGV
:   08-05-1996

Secció del DOGV
:   DISPOSICIONS GENERALS

Número del document
:   1996/838122


Data del document
:   16-04-1996

Organisme emissor
:   Conselleria d'Economia i Hisenda

Tipus de document
:   Decret

DECRET 76/1996, de 16 d'abril, del Govern Valencià, pel qual accepta la cessió gratuïta d'una cambra hiperbàrica cedida per l'Ajuntament de València i d'un tomògraf computadoritzat Somaton, AR.T, cedit per l'empresa Siemens, SA.   
L'Ajuntament de València, en sessió plenària realitzada el dia 23 de setembre de 1994, acordà la cessió gratuïta a la Generalitat Valenciana d'una cambra hiperbàrica, inventariada en l'epígraf V, relació 4ª, número d'ordre 504068 de l'Inventari Municipal de Béns, propietat de l'ajuntament.  
La cessió es realitza amb el fi determinant que la cambra esmentada preste servei en l'hospital de Sagunt.  
L'empresa Siemens, SA, ha ofert la donació d'un tomògraf computadoritzat Somaton AR.T, per a instal.lar-lo en el centre hospitalari que considere oportú el Servei Valencià de Salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de les cessions gratuïtes dels béns mobles indicats, realitzades a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de les cessions gratuïtes indicades.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 16 d'abril de 1996,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de València, d'una cambra hiperbàrica, inventariada en l'epígraf V, relació 4ª, número d'ordre 504068 de l'Inventari Municipal de Béns.  
La cessió esmentada es fa amb la condició que la Conselleria de Sanitat i Consum accepte la cessió i trasllade el bé en el termini de dos mesos, que passarà a prestar servei en l'hospital de Sagunt, i que es faça càrrec de les despeses que s'originen amb motiu del trasllat i, si escau, de les de reparació, manteniment, etc.  
Article 2  
Acceptar la donació realitzada per l'empresa Siemens, SA, d'un equip consistent en un tomògraf computadoritzat Somaton, AR.T, per a instal.lar-lo en el centre hospitalari que considere oportú el Servei Valencià de Salut.  
Article 3  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana.  
Disposició Final  
La Conselleria de Sanitat i Consum realitzarà els tràmits necessaris per a fer efectiu el que disposa aquest decret.  
València, 16 d'abril de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI